Öt munkanap alatt hat óra késést szedtem össze a vonatok miatt

Hibás jegyautomaták, folyamatosan késő vagy teljesen kimaradó vonatok, nem elégséges tájékoztatás – a vasúttal utazó emberek nap mint nap bosszankodnak ezek miatt, ezért csütörtök délután 18 órára tüntetést szerveztek a Keleti pályaudvar elé. Kipróbáltuk az egyik legproblémásabb vonalat, és megkértük az utasokat, hogy meséljenek nekünk a tapasztalataikról. Beszéltünk egy ellenőrrel is, aki szerint olyan nagy az emberhiány, hogy az már balesetveszélyes helyzeteket eredményez.